  Анжелика Тихонова корреспондент 12-тӥ тулыспалэ Удмуртиын укмысэтӥ классын дышетскисьёс пӧлын ӟуч кылъя йылпумъян вераськон (собеседование) ортчоз. Экзаменэ пыриськыны 16 сюрс 619 пиналъёс куриськон сётӥзы. Со сярысь улосвылысь дышетонъя но тодосъя министерстволэн пресс-службаез ивортэ. Йылпумъян вераськон йылпумъясь кун аттестацие пыриськыны лэзён сётэ но дышетскисьёслэсь вераськыны быгатонлыксэс эскере Экзаменэ пыриськисьёслы «зачёт» яке «незачёт» пуктозы. Тырмыт луись мугъёсъя пусъем дыре вуыны быгатымтэослы ватсаса нуналъёс висъямын – 11-тӥ южтолэзь но 18-тӥ куартолэзь. Йылпумъян вераськонэ пыриськисьёслы ньыль уж быдэстоно: текстэз чебер лыдӟоно, сое ас кылын верано, быръем темая малпанъёсты верано но экзаменэз кутӥсен вераськоно. Ужез быдэстыны шорлыдын 15 минут сётӥське. Йылпумъянъёс 17-тӥ тулыспалэ тодмо луозы Тодэ вайытом, укмысэтӥ классэс быдтӥсьёс пӧлын йылпумъян вераськон нырысьсэ 2019-тӥ арын ортчиз. Тегъёс: Дышетон Ижкар Удмуртия экзамен пиналъёс ӟучкыл  